CELEX: 32008R1141
Language: lv
Date: 2008-11-13 00:00:00
Title: Komisijas Regula (EK) Nr. 1141/2008 ( 2008. gada 13. novembris ) par dažu preču klasifikāciju kombinētajā nomenklatūrā

19.11.2008   
            
            
               LV
            
            
               Eiropas Savienības Oficiālais Vēstnesis
            
            
               L 308/9
            
         
      KOMISIJAS REGULA (EK) Nr. 1141/2008
   (2008. gada 13. novembris)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar KN kodiem, kas norādīti minētās tabulas 2. ailē, ņemot vērā 3. ailē noteikto pamatojumu.
            
         
               (4)
            
            
               Ir lietderīgi paredzēt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šās regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 13. novembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Balsta padeves sistēma sastāv no slīdņa mehānisma ar divām rievām un taisnstūra korpusa, kurā ietvertas gultņa lodītes.
                  Korpuss pārvietojas slīdņa mehānisma rievās, izmantojot gultņa lodītes.
                  Balsta padeves sistēmu izmanto dažādās ierīcēs un iekārtās, piemēram, preču pārkraušanas iekārtās, darbgaldos vai DVD atskaņotājos.
               
               
                  8482 10 90
               
               
                  Klasifikācija noteikta, ievērojot 1. un 6. vispārīgo Kombinētās nomenklatūras interpretācijas noteikumu, XVI sadaļas 2.a piezīmi un KN kodu 8482, 8482 10 un 8482 10 90 aprakstu.
                  Tā kā balsta padeves sistēmu var izmantot dažādās iekārtās, to nevar uzskatīt par daļu, kas piemērota tikai vai galvenokārt kādam konkrētam iekārtu veidam saskaņā ar XVI sadaļas 2.b piezīmi. Tāpēc sistēmu nevar klasificēt kā iekārtu daļu tādās pozīcijās kā 8431, 8466 vai 8522.
                  Balsta padeves sistēma jāuzskata par 8482 pozīcijas slīdņa mehānismu ar brīvgaitas gultņa lodītēm (sk. arī Harmonizētās sistēmas skaidrojumu 8482 pozīcijai, (A), (3)).
                  Tā kā balsta padeves sistēma ir iekļauta 8482 pozīcijā, tā jāklasificē šajā pozīcijā saskaņā ar XVI sadaļas 2.a piezīmi.